आजमगढ़। गेहूं खरीद 2012-13 सत्र में रिकार्ड खरीदारी की गई। निर्धारित लक्ष्य 44790 एमटी से डेढ़ गुना लगभग 60 हजार एमटी की खरीद कर रिकार्ड कायम कर दिया गया, लेकिन भारतीय खाद्य निगम भंडारण की व्यवस्था नहीं कर पाया। हालत यह है कि भंडारण की समुचित व्यवस्था न होने से हजारों एमटी गेहूं खुले आसमान तले पड़ा है। ऐसे में शीघ्र ही भंडारण की व्यवस्था नहीं की गई, तो मूसलाधार बारिश होने पर 24 हजार 81 एमटी गेहूं बर्बाद हो सकता है।